**บทสรุปผู้บริหาร**

 โครงการบริการวิชาการเรื่อง การใช้ความรู้พื้นฐานทางการบัญชี สร้างวิถีการออมและเสริมสร้างค่านิยมการใช้จ่ายเงินตามหลักเศรษฐกิจพอเพียง สำหรับนักเรียนระดับมัธยมศึกษาในจังหวัดกาฬสินธุ์ ได้รับงบประมาณสนับสนุนจากเงินงบประมาณแผ่นดิน ประจำปีงบประมาณ 2561 มหาวิทยาลัยกาฬสินธุ์ ผู้รับผิดชอบโครงการคือ นายทยากร สุวรรณปักษ์ อาจารย์ประจำสาขาการบัญชี คณะเทคโนโลยีสังคม มหาวิทยาลัยกาฬสินธุ์และอาจารย์สาขาการบัญชีทุกท่าน โครงการนี้มีวัตถุประสงค์คือเพื่อให้นักเรียนได้ตระหนักถึงความสำคัญของการออมเงิน การจัดทำบัญชีอย่างง่าย ตลอดจนเห็นความสำคัญและประโยชน์ของการบัญชีและการออมเพื่อนำไปใช้ในครอบครัวได้ตามหลักเศรษฐกิจพอเพียงที่มีค่ายิ่งนักของการดำเนินชีวิตในปัจจุบันและอนาคตของเยาวชนผู้เข้ารับการอบรม

 โครงการอบรมได้จัดขึ้นในวันที่ 10 กรกฏาคม 2561 ณ โรงเรียนยางตลาดวิทยาคาร ตำบลยางตลาด อำเภอยางตลาด จังหวัดกาฬสินธุ์ โดยมีนักเรียนระดับชั้นมัธยมปลายเข้าร่วมอบรมจำนวน 70 คน อาจารย์สาขาการบัญชี คณะเทคโนโลยีสังคมจำนวน 8 คน และนักศึกษาสาขาการบัญชีจำนวน 5 คน ร่วมเป็นวิทยากรและผู้ช่วยวิทยากร ผลการดำเนินงานของโครงการการสำเร็จลุล่วงตรงตามวัตถุประสงค์ การประเมินความพึงพอใจของผู้เข้ารับการอบรมพบว่า มีความพึงพอใจโดยรวมและในหัวข้อต่างๆอยู่ในระดับมากและมีความตั้งใจที่จะนำความรู้ที่ได้รับไปใช้ประโยชน์ในชีวิตประจำวันในอนาคตต่อไป ผู้รับผิดชอบโครงการใคร่ขอขอบพระคุณคณะผู้บริหาร คุณครู และนักเรียนโรงเรียนยางตลาดวิทยาคาร คณะผู้บริหาร เจ้าหน้าที่และอาจารย์สาขาการบัญชี มหาวิทยาลัยกาฬสินธุ์ นักศึกษาสาขาการบัญชีที่เข้าร่วมโครงการและผู้ที่มีส่วนเกี่ยวข้องทุกท่านที่ทำให้โครงการนี้สำเร็จตรงตามวัตถุประสงค์ที่กำหนดไว้เป็นอย่างดี

 นายทยากร สุวรรณปักษ์

 อาจารย์สาขาการบัญชี คณะเทคโนโลยีสังคม

 มหาวิทยาลัยกาฬสินธุ์